
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 25. jūnija noteikumos Nr. 396 "Valsts pārbaudījumu informācijas sistēmas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Izglītības un zinātnes ministrija ir sagatavojusi Ministru kabineta noteikumu projektu  Grozījumi Ministru kabineta 2024. gada 25. jūnija noteikumos Nr. 396 “Valsts pārbaudījumu informācijas sistēmas noteikumi” (turpmāk – noteikumu projekts) pēc savas iniciatīvas, pamatojoties uz Izglītības likuma 11. panta piekto daļu, kas nosaka Valsts atzītu izglītības dokumentu reģistra (turpmāk – dokumentu reģistrs) saturu, uzturēšanas un aktualizācijas kārtību, sistēmas lietotāju tiesības un pienākumus, datu kategorijas, personas datu apstrādes noteikumus, datu pieejamības un aprites kārtību (tai skaitā datu apmaiņu starp valsts informācijas sistēmām), un kārtību, kādā tiek nodrošināta integrācija ar izglītības iestāžu dokumentu vadības sistēmām.
 
1.2. Mērķis
Mērķa apraksts
Noteikumu mērķis ir noteikt dokumentu reģistra saturu, uzturēšanas un aktualizācijas kārtību, precizēt sistēmas lietotāja tiesību saņemšanas kārtību un sistēmas lietotāju tiesības un pienākumus. Noteikumu projekts rada tiesisko bāzi projektā Nr. 2.1.2.1.i.0/2/24/I/CFLA/004 “Izglītību apliecinošo dokumentu reģistrs” paredzēto tehnoloģisko risinājumu izmantošanai.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Spēkā esošie Ministru kabineta 2024. gada 25. jūnija noteikumi Nr. 396 nosaka Valsts pārbaudījumu informācijas sistēmas (turpmāk – VPS) darbību, tostarp datu apstrādi par valsts pārbaudījumiem. Līdz šim regulējums neparedz vienotu valsts atzītu izglītības dokumentu centralizētu uzkrāšanu un pieejamību vienotā informācijas sistēmā, kā arī nebija pilnībā noregulēti jautājumi par izglītības dokumentu reģistra uzturēšanu, datu apmaiņu un lietotāju pārvaldību paplašinātā funkcionalitātē. Šobrīd Valsts izglītības informācijas sistēmā (turpmāk - VIIS) tiek uzkrāta informācija par izsniegtajiem valsts atzītajiem izglītības dokumentiem, tomēr VIIS nav pieejami paši dokumenti, jo tie, izņemot centralizēto eksāmenu sertifikātus, tiek izsniegti papīra formā.
Papildus norādāms, ka Izglītības un zinātnes ministrija investīcijas 2.1.2.1.i. "Centralizētās platformas un sistēmas" nolūka "Pašvaldību pakalpojumu digitālā transformācija un pašvaldību atbalsta procesu modernizācija un centralizācija, t. sk. sadarbībā ar valsts pārvaldes institūcijām" ietvaros īsteno projektu Nr. 2.1.2.1.i.0/2/24/I/CFLA/004 “Izglītību apliecinošo dokumentu reģistrs”, kura mērķis ir izveidot vienotu valsts izglītību apliecinošo dokumentu reģistru. Projekts paredz pāreju uz elektronisku izglītības dokumentu apriti, nodrošinot ne tikai datu, bet arī pašu dokumentu un to pielikumu uzkrāšanu vienotā sistēmā, kā arī samazinot administratīvo slogu izglītības iestādēm un riskus, kas saistīti ar dokumentu nozaudēšanu.
 
Problēmas un risinājumi
Problēmas apraksts
Paplašinot VPS funkcionalitāti ar iespēju izveidot elektroniskus izglītības dokumentus attiecībā uz šādiem personas izglītības dokumentiem: 1) apliecībai par vispārējo pamatizglītību; 2) atestātam par vispārējo vidējo izglītību; 3) apliecībai par profesionālo pamatizglītību; 4) atestātam par arodizglītību; 5) diplomam par profesionālo vidējo izglītību; 6) profesionālās kvalifikācijas apliecībai, atbilstoši deleģējumam Izglītības likuma 11.panta sestajā daļā ir jāpapildina Valsts pārbaudījumu informācijas sistēmas noteikumi, nosakot dokumentu reģistra saturu, uzturēšanas un aktualizācijas kārtību, sistēmas lietotāju tiesības un pienākumus, datu kategorijas, personas datu apstrādes noteikumus, datu pieejamības un aprites kārtību (tai skaitā datu apmaiņu starp valsts informācijas sistēmām), un kārtību, kādā tiek nodrošināta integrācija ar izglītības iestāžu dokumentu vadības sistēmām.
 
Risinājuma apraksts
Noteikumu projekts paredz papildināt Ministru kabineta 2024. gada 25. jūnija noteikumus Nr. 396 “Valsts pārbaudījumu informācijas sistēmas noteikumi”  ar normām, kuras izpilda Ministru kabinetam doto deleģējumu. Izglītības likuma 11. panta ceturtā daļa nosaka, ka Valsts atzītu izglītības dokumentu reģistrs ir Valsts pārbaudījumu informācijas sistēmas sastāvdaļa, un tā mērķis ir nodrošināt pieejamību akreditētu izglītības iestāžu izsniegtiem izglītības dokumentiem. Valsts atzītu izglītības dokumentu reģistrā ieraksta ziņas par šādiem valsts atzītiem izglītības dokumentiem:1) apliecību par vispārējo pamatizglītību; 2) atestātu par vispārējo vidējo izglītību; 3) apliecību par profesionālo pamatizglītību; 4) atestātu par arodizglītību; 5) diplomu par profesionālo vidējo izglītību;
6) profesionālās kvalifikācijas apliecību. Minētā panta piektā daļa nosaka, ka valsts atzītu izglītības dokumentu reģistra saturu, uzturēšanas un aktualizācijas kārtību, sistēmas lietotāju tiesības un pienākumus, datu kategorijas, personas datu apstrādes noteikumus, datu pieejamības un aprites kārtību, tai skaitā datu apmaiņu starp valsts informācijas sistēmām, un kārtību, kādā tiek nodrošināta integrācija ar izglītības iestāžu dokumentu vadības sistēmām, nosaka Ministru kabinets.Ņemot vērā minēto deleģējumu tiks paplašināts Valsts pārbaudījumu informācijas sistēmā apstrādātais personas datu apjoms, papildus apstrādājot tos datus, kuri saskaņā ar normatīvo aktu prasībām tiek norādīti valsts atzītā izglītības dokumentā un tā pielikumos. Datu ievade, apkopošana, uzskaite nepieciešama, lai nodrošinātu elektronisku izglītību apliecinošo dokumentu un to pielikumu sagatavošanu, kā arī informācijas izplatīšanu izglītības ieguves turpināšanai, atbilstoši datu subjekta interesēm, nodrošinot iespēju izglītību apliecinošos dokumentus padarīt pieejamus trešajām pusēm un noteikt šīs pieejamības termiņu. Noteikts detalizēts datu apjoms par izglītības dokumentiem, saskaņā precizēts, ka reģistrā iekļauj personu identificējošu informāciju, informāciju par izglītības iestādi, kurā izglītība iegūta, informāciju par izglītības programmu, ziņas par iegūtajiem vērtējumiem mācību priekšmetos, iegūto kvalifikāciju, sasniegumiem mācību priekšmetu olimpiādēs un citiem apbalvojumiem, kā arī informāciju par izsniegto dokumentu (numurs, datums, veids) un tā pielikumiem. Tāpat reģistrā ietver elektroniski parakstītas dokumentu datnes elektroniskās dokumentu datnes, kas sagatavotas atbilstoši noteikumiem par attiecīgā izglītības veida ieguvi apliecinošiem dokumentiem,  kā arī sistēmas automātiski izveidotas datnes, kas satur reģistra informāciju un apliecinātas ar Izglītības un zinātnes ministrijas kā informācijas sistēmas pārziņa elektronisko zīmogu. Sistēma nodrošina iespēju sagatavot dokumentus kā latviešu valodā, tā arī dokumentus vai to atvasinājumus angļu valodā un pēc izglītības iestādes pieprasījuma un konfigurācijas iestatījumu papildināšanas arī citās Eiropas Savienības oficiālajās valodās.
Noteikumu projekts paredz automātisku datu apmaiņu ar VIIS,  datu pieejamību izglītojamajam vai nepilngadīga izglītojamā likumiskajiem pārstāvjiem attiecīgā portāla latvija.gov.lv e-pakalpojumā, ar iespēju e-pakalpojumā izvedot piekļuvi, tai skaitā, ar papildus iespēju noteikt piekļuves periodu, saviem (savas pārstāvētās personas) dokumentiem arī trešajām pusēm (piemēram, darba devējiem vai augstākās izglītības iestādēm, tai skaitā, augstākās izglītības iestādēm ārvalstīs. Tāpat noteikumu projekts paredz, ka minēto informāciju ir tiesības saņemt un apstrādāt izglītības iestādēm to dokumentu vadības sistēmās, ja izglītības iestādei šāda apstrāde ir nepieciešama.
Noteikumu projekts paredz, ka informāciju dokumentu reģistrā ievada latviešu un angļu valodā.
Noteikumu projekts nosaka arī lietotāju tiesības un pienākumus attiecībā uz savlaicīgu informācijas ievadi, lai tādējādi pilnvērtīgi varētu izmantot visas elektronisku dokumentu aprites sniegtās iespējas, t.i., nodrošināt dokumentu sagatavošanu, elektronisku parakstīšanu, to uzkrāšanu un pieejamības nodrošināšanu.
Vienlaikus ar tiesību un pienākumu noteikšanu, tiek precizēta arī VPS lietotāja tiesību saņemšanas kārtība, kur sākot ar 2026./27. mācību gadu paredzēts, ka VPS lietotāja tiesības var piešķirt arī pašvaldības un izglītības iestādes līmenī, tādējādi mainot administratīvo slogu gan VPS pārzinim, Valsts izglītības attīstības aģentūrai un izglītības iestādēm. Visi iesniegumi par lietotāja tiesību saņemšanu tiks sniegti elektroniski. Šādas izmaiņas lietotāju tiesību pārvaldībā ir salāgotas ar izmaiņām VIIS lietotāju tiesību pārvaldības mehānismu. Izmantojot lietotāju pārvaldības risinājumu, tiks nodrošināta atbilstība normatīvajos aktos noteiktajām kiberdrošības un personas datu apstrādes prasībām, kā arī tiks nodrošināts, ka lietotājiem nav iespējas paplašināt piešķirto tiesību apjomu, t.i., lietotājiem ir pieejama tikai tā informācija, kas atbilst darba pienākumiem.
Noteikumu projekts arī paredz noteikt termiņu (75 gadi), kādu tiek glabāti dati par izglītības dokumentu un sistēmā ģenerētais izglītības dokuments. 
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Papildus jāuzsver, ka Izglītības un zinātnes ministrijas īstenotais projekts par elektronisku izglītības dokuemntu ieviešanu ir saskaņā ar plašāku Eiropas Savienības kopējo virzību uz digitālu, savstarpēji savietojamu izglītības dokumentu apriti. ES līmenī tiek attīstīta vienota pieeja digitālajiem apliecinājumiem (ang.val. credentials), kas balstās uz atvērtiem datu standartiem un nodrošina dokumentu pārrobežu izmantojamību.
Būtiskākais tehniskais ietvars šajā jomā ir European Learning Model (ELM), ko izstrādājusi Eiropas Komisija kā vienotu datu modeli izglītības, kvalifikāciju un prasmju aprakstam. ELM nodrošina standartizētu, daudzvalodīgu datu struktūru, kas ļauj aprakstīt mācību rezultātus, kvalifikācijas un akreditācijas vienotā veidā visā Eiropā . Tas ir balstīts uz starptautiskiem atvērtajiem standartiem (piemēram, W3C Verifiable Credentials datu modeli) un ļauj nodrošināt digitālo dokumentu autentiskumu, pārbaudāmību un pārnesamību (saite: https://op.europa.eu/en/web/eu-vocabularies/europass). Vienlaikus ELM ir savietots ar citiem standartiem, tostarp ELMO (EMREX) datu apmaiņas modeli, kas tiek izmantots augstākās izglītības rezultātu apmaiņai starp valstīm.
Šie standarti ir daļa no plašākas Eiropas iniciatīvas veidot vienotu izglītības datu telpu un nodrošināt kvalifikāciju atzīšanu, mobilitāti un caurskatāmību darba tirgū. Vienots datu modelis ļauj dažādām valstīm un sistēmām savstarpēji apmainīties ar datiem, nodrošinot kvalifikāciju salīdzināmību un uzticamību .
Papildus tam ES attīsta arī Eiropas digitālās identitātes (EUDI) maku pieeju, kas paredz, ka persona varēs droši glabāt un izmantot dažādus apliecinājumus (t.sk. diplomus) digitālā formā un izmantot tos dažādos publiskajos un privātajos pakalpojumos visā ES.
Praksē vairākas valstis jau ievieš digitālus izglītības dokumentus un reģistrus:
Nīderlandē un Norvēģijā (EMREX/ELMO ietvarā) tiek nodrošināta studiju rezultātu pārrobežu apmaiņa;
Igaunijā izglītības dati un dokumenti ir integrēti valsts e-pārvaldes ekosistēmā un ar šo noteikumu projektu Latvija seko Igaunijas pēdās integrējot elektronisku izglītības dokumentu apstrādi kā daļu no VPS un latvija.gov.lv e-pakalpojumiem;
vairākās ES valstīs tiek pilotēti Europass digitālie apliecinājumi (EDC), kas ļauj izsniegt pilnībā digitālus, verificējamus dokumentus.
Ņemot vērā minēto, nacionālo risinājumu attīstība, tostarp izglītību apliecinošo dokumentu reģistra izveide VPS, ir būtiska, lai nodrošinātu Latvijas atbilstību Eiropas Savienības kopējai digitālās transformācijas politikai, kā arī nodrošinātu datu savietojamību un izglītības dokumentu atzīšanu starptautiskā vidē.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
studenti
skolēni
Ietekmes apraksts
Noteikumu projektā paredzētā izglītības dokumentu aprite notiek primāri elektroniski.
 
Juridiskās personas
Izglītības iestādes
Ietekmes apraksts
Tiek noteikta kārtība, kādā ievadāma informācija VPS un papildināts ievadāmās informācijas apjoms, izglītības dokumentu sagatavošana izglītības iestādēm jāveic elektroniski.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Informācijas sistēmu pilnveide notiek izmantojot projekta Nr. 2.1.2.1.i.0/2/24/I/CFLA/004 “Izglītību apliecinošo dokumentu reģistrs” līdzekļus. Izveidoto risinājumu uzturēšana plānota esošā finansējuma ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta noteikumi "Kārtība, kādā izsniedzami valsts atzīti vispārējās izglītības dokumenti"
Pamatojums un apraksts
-
Atbildīgā institūcija
Izglītības un zinātnes ministrija
4.1.2. Grozījumi Ministru kabineta 2022. gada 11. janvāra noteikumos Nr. 11 "Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē"
Pamatojums un apraksts
-
Atbildīgā institūcija
Izglītības un zinātnes ministrija
4.1.3. 
Ministru kabineta noteikumi "Valsts atzītu profesionālo izglītību un profesionālo kvalifikāciju apliecinošu dokumentu, moduļa apliecību un profesionālās izglītības programmas daļas apguvi apliecinošu dokumentu noteikumi"
Pamatojums un apraksts
-
Atbildīgā institūcija
Izglītības un zinātnes ministrija
4.1.4. Grozījumi Ministru kabineta 2023. gada 2. maija noteikumos Nr. 220 "Noteikumi par uzņemšanas kārtību profesionālās izglītības programmās un atskaitīšanu no tām"
Pamatojums un apraksts
-
Atbildīgā institūcija
Izglītības un zinātnes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Izglītības un zinātnes ministrija
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
7.2. Administratīvo izmaksu monetārs novērtējums
Vai projekts skar šo jomu?
-
7.3. Atbilstības izmaksu monetārs novērtējums
Vai projekts skar šo jomu?
-
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Tiks nodrošināta pakāpeniska pāreja uz elektronisku izglītību apliecinošo dokumentu izsniegšanu. Nodrošināta izglītību apliecinošo dokumentu un tajos iekļautās informācijas elektroniska aprite.
 

	6. Tiks veikta iekšējo institūcijas procesu digitalizācija
	Jā
	Tiks nodrošināta pakāpeniska pāreja uz elektronisku izglītību apliecinošo dokumentu izsniegšanu. Nodrošināta izglītību apliecinošo dokumentu un tajos iekļautās informācijas elektroniska aprite.
 

	7. Tiks veikta iekšējo institūcijas procesu optimizācija
	Jā
	Nodrošināta izglītību apliecinošo dokumentu un tajos iekļautās informācijas elektroniska aprite.
 

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Noteikumu projektā minētais attiecīgais e-pakalpojums izglītības dokumentu apskatei, būs pieejams Vienotajā valsts un pašvaldību pakalpojumu portālā www.latvija.lv.
 
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
VPS papildinājumi izstrādāti investīcijas 2.1.2.1.i. "Centralizētās platformas un sistēmas" nolūka "Pašvaldību pakalpojumu digitālā transformācija un pašvaldību atbalsta procesu modernizācija un centralizācija, t. sk. sadarbībā ar valsts pārvaldes institūcijām" projekta Nr. 2.1.2.1.i.0/2/24/I/CFLA/004 “Izglītību apliecinošo dokumentu reģistrs” ietvaros.
 
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Izglītības likuma 11. panta ceturtā daļa nosaka, ka Valsts atzītu izglītības dokumentu reģistrs ir Valsts pārbaudījumu informācijas sistēmas sastāvdaļa, un tā mērķis ir nodrošināt pieejamību akreditētu izglītības iestāžu izsniegtiem izglītības dokumentiem. Valsts atzītu izglītības dokumentu reģistrā ieraksta ziņas par šādiem valsts atzītiem izglītības dokumentiem:
1) apliecību par vispārējo pamatizglītību;
2) atestātu par vispārējo vidējo izglītību;
3) apliecību par profesionālo pamatizglītību;
4) atestātu par arodizglītību;
5) diplomu par profesionālo vidējo izglītību;
6) profesionālās kvalifikācijas apliecību.
Minētā panta piektā daļa nosaka, ka valsts atzītu izglītības dokumentu reģistra saturu, uzturēšanas un aktualizācijas kārtību, sistēmas lietotāju tiesības un pienākumus, datu kategorijas, personas datu apstrādes noteikumus, datu pieejamības un aprites kārtību, tai skaitā datu apmaiņu starp valsts informācijas sistēmām, un kārtību, kādā tiek nodrošināta integrācija ar izglītības iestāžu dokumentu vadības sistēmām, nosaka Ministru kabinets.
Ņemot vērā minēto deleģējumu tiks paplašināts Valsts pārbaudījumu informācijas sistēmā apstrādātais personas datu apjoms, papildus apstrādājot tos datus, kuri saskaņā ar normatīvo aktu prasībām tiek norādīti valsts atzītā izglītības dokumentā un tā pielikumos. Datu ievade, apkopošana, uzskaite nepieciešama, lai nodrošinātu elektronisku izglītību apliecinošo dokumentu un to pielikumu sagatavošanu, kā arī informācijas izplatīšanu izglītības ieguves turpināšanai, atbilstoši datu subjekta interesēm, nodrošinot iespēju izglītību apliecinošos dokumentus padarīt pieejamus trešajām pusēm un noteikt šīs pieejamības termiņu.
 
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Ņemot vērā, ka lielākā daļa pārbaudījumu kārtotāju ir bērni un jaunieši, tad pārbaudījumu informācijas aprite informācijas sistēmā nodrošinās mūsdienām atbilstošāku dokumentu aprites kārtību un iespēju pārvaldīt savu izglītības dokumentu izplatīšanu (elektroniskā pakalpojumā noteikt kam dokuments pieejams un pieejamības periodu).
 
8.2. Cita informācija
Cita informācija
-

